
<RepeatBlock-Amend><Amend>Pakeitimas		<NumAm>1</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 4, 7 ir 8 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>H konstatuojamoji dalis</Article>
	

	Pasiūlymas dėl rezoliucijos
	Pakeitimas

	H.	kadangi Parlamentas yra vienintelė tiesiogiai ES piliečių renkama ES institucija; kadangi jis jau ilgą laiką tarptautiniu mastu pirmauja peticijų proceso tobulinimo srityje ir jo taikoma procedūra yra atviriausia ir skaidriausia Europoje, nes suteikia galimybę peticijų pateikėjams visapusiškai dalyvauti Parlamento veikloje;
	H.	kadangi Parlamentas yra vienintelė tiesiogiai ES piliečių renkama ES institucija; kadangi teisė pateikti Europos Parlamentui peticiją yra viena iš pagrindinių ES piliečių ir gyventojų teisių, leidžianti jiems tiesiogiai kreiptis į savo išrinktus atstovus; kadangi Europos Parlamentas jau ilgą laiką tarptautiniu mastu pirmauja peticijų proceso tobulinimo srityje ir jo taikoma procedūra yra atviriausia, demokratiškiausia ir skaidriausia Europoje, nes suteikia galimybę peticijų pateikėjams aktyviai ir veiksmingai dalyvauti Parlamento veikloje; kadangi piliečiai, naudodamiesi teise pateikti peticiją, tikisi, kad ši ES institucija, bendradarbiaudama su Komisija ir valstybių narių valdžios institucijomis, suteiks pridėtinės vertės jų problemų sprendimui;


Or. <Original>{EN}en</Original>
</Amend>
<Amend>Pakeitimas		<NumAm>2</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 9 ir 51 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>J konstatuojamoji dalis</Article>
	

	Pasiūlymas dėl rezoliucijos
	Pakeitimas

	J.	kadangi Peticijų komiteto veikla grindžiama peticijos pateikėjų pateikta informacija, Parlamentas turi galimybę geriau reaguoti į skundus ir susirūpinimą keliančius klausimus dėl pagrindinių ES teisių laikymosi bei dėl to, kaip valstybėse narėse laikomasi ES teisės aktų; kadangi atitinkamai peticijos suteikia naudingos informacijos apie netinkamą ES teisės taikymą ar pažeidimus, sudarydamos galimybę įvertinti ir taikyti ES teisę bei įvertinti jos poveikį ES piliečių ir gyventojų teisėms;
	J.	kadangi Peticijų komiteto veikla grindžiama peticijos pateikėjų pateikta informacija ir todėl Parlamentas turi galimybę geriau reaguoti į skundus ir susirūpinimą keliančius klausimus dėl pagrindinių ES teisių laikymosi bei dėl to, kaip valstybėse narėse laikomasi ES teisės aktų; kadangi ES piliečiai, pateikdami peticijas, gali skųstis, kad ES teisės aktai neįgyvendinami, ir padėti nustatyti ES teisės pažeidimus; kadangi atitinkamai peticijos suteikia naudingos informacijos apie netinkamą ES teisės taikymą ar pažeidimus, sudarydamos galimybę įvertinti ir taikyti ES teisę bei įvertinti jos poveikį ES piliečių ir gyventojų teisėms; kadangi 2023 m. viena iš trijų daugiausiai visiems peticijų pateikėjams susirūpinimo kėlusių temų buvo pagrindinės teisės; kadangi vykdydamas struktūrinį dialogą su Europos Komisija Peticijų komitetas paragino Komisiją kovoti su diskriminacija Europos Sąjungoje, be kita ko, įgyvendinant iniciatyvas, kuriomis užtikrinamos lygios teisės, ir stiprinti kovos su visų formų diskriminacija, įskaitant diskriminaciją dėl lyties, rasinės ar etninės kilmės, negalios, amžiaus, religijos ar tikėjimo ir seksualinės orientacijos, priemones;


Or. <Original>{EN}en</Original>
</Amend>
<Amend>Pakeitimas		<NumAm>3</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 13 ir 14 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>K konstatuojamoji dalis</Article>
	

	Pasiūlymas dėl rezoliucijos
	Pakeitimas

	K.	kadangi kiekviena peticija svarstoma ir nagrinėjama nuodugniai, efektyviai ir skaidriai; kadangi visi peticijos pateikėjai turi teisę per pagrįstą laikotarpį gauti atsakymą, kuriame būtų pateikta informacija jų gimtąja arba peticijoje vartojama kalba apie Peticijų komiteto priimtą sprendimą dėl priimtinumo ir tolesnių veiksmų, kurių imtasi;
	K.	kadangi kiekviena peticija turi būti svarstoma ir nagrinėjama nuodugniai, efektyviai, nešališkai, sąžiningai ir skaidriai, laikantis Europos Sąjungos pagrindinių teisių chartijos 41 straipsnyje dėl teisės į gerą administravimą nustatytų standartų; kadangi visi peticijos pateikėjai turi teisę per pagrįstą laikotarpį gauti atsakymą, kuriame būtų pateikta informacija jų gimtąja arba peticijoje vartojama kalba apie Peticijų komiteto priimtą sprendimą dėl priimtinumo ir tolesnių veiksmų, kurių imtasi; kadangi Komisijai ir valstybėms narėms laiku ir veiksmingai reaguojant į peticijose iškeltus klausimus ir, kai tinkama, pasiūlant sprendimus dėl teisių gynimo, prisidedama prie piliečių pasitikėjimo Sąjunga ir jos politika stiprinimo;


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 27, 28, 29 ir 31 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>2 dalis</Article>
	

	Pasiūlymas dėl rezoliucijos
	Pakeitimas

	2.	pakartoja, kad svarbu nuolat tęsti viešus debatus ES veiklos sričių klausimais, siekiant užtikrinti, kad piliečiai būtų tinkamai informuojami apie Sąjungos kompetencijos sritis ir skirtingus sprendimų priėmimo lygmenis; pakartoja savo raginimą šiuo atžvilgiu rengti platesnės apimties informuotumo didinimo kampanijas aktyviai naudojantis ryšių paslaugomis, siekiant padėti piliečiams daugiau sužinoti apie savo teisę pateikti peticijas, taip pat apie ES atsakomybės sritis ir ribas bei apie Peticijų komiteto kompetenciją, kad sumažėtų nepriimtinų peticijų skaičius;
	2.	pakartoja, kad svarbu nuolat tęsti viešus debatus ES veiklos sričių klausimais, siekiant užtikrinti, kad piliečiai būtų tinkamai informuojami apie Sąjungos kompetencijos sritis ir skirtingus sprendimų priėmimo lygmenis; ragina, bendradarbiaujant su nacionaliniais ir regioniniais ombudsmenais visomis oficialiosiomis ES kalbomis, NVO ir švietimo įstaigomis, ES mastu vykdyti didelę struktūrizuotą informavimo ir komunikacijos kampaniją, kuria būtų siekiama didinti visų valstybių narių piliečių informuotumą apie teisę pateikti peticiją ir kuri taip pat būtų skirta kaimo ir nepalankioje padėtyje esančioms bendruomenėms ir marginalizuotoms grupėms ir atokių salų bei regionų gyventojams; siūlo plėsti informavimo pastangas pasitelkiant socialinę žiniasklaidą ir vietos bendruomenės renginius; atkreipia dėmesį, kad reikia rengti platesnės apimties informuotumo didinimo kampanijas, aktyviai naudojantis ryšių paslaugomis, siekiant padėti piliečiams daugiau sužinoti apie savo teisę pateikti peticijas, taip pat apie ES atsakomybės sritis ir Peticijų komiteto kompetenciją, kad sumažėtų nepriimtinų peticijų skaičius ir piliečiai būtų labiau įtraukti į sprendimų priėmimo procesą; rekomenduoja gerinti peticijų portalo skaitmeninį prieinamumą, įskaitant jo pritaikymą asmenims su negalia ir veiksmingesnį vertimą į visas oficialiąsias ES kalbas; rekomenduoja išnagrinėti turimų IT priemonių potencialą siekiant teikti didesnę pagalbą piliečiams portale, be kita ko, nukreipiant juos prie atitinkamų skundų nagrinėjimo mechanizmų;


Or. <Original>{EN}en</Original>
</Amend>
<Amend>Pakeitimas		<NumAm>5</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 36, 37, 39, 40 ir 80 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>6 dalis</Article>
	

	Pasiūlymas dėl rezoliucijos
	Pakeitimas

	6.	dar kartą ragina Komisiją nuolat teikti Peticijų komitetui naujausią informaciją apie pažeidimų nagrinėjimo procedūrų eigą ir užtikrinti, kad Peticijų komitetas galėtų susipažinti su atitinkama informacija apie pažeidimų nagrinėjimo procedūras, kurios buvo pradėtos remiantis gautomis peticijomis, ir su informacija apie „EU Pilot“ procedūras; laikosi nuomonės, kad didesnis skaidrumas ir nuolat teikiama grįžtamoji informacija apie tai, kaip Komisija tvarko vykdomas pažeidimų nagrinėjimo procedūras, būtų naudingi veiksniai Komitetui vykdant tolesnius veiksmus, susijusius su nebaigtomis nagrinėti peticijomis; palankiai vertina naujausią Komisijos iniciatyvą įtraukti peticijas į Komisijos pažeidimų registro paieškos sistemą;
	6.	dar kartą ragina Komisiją pateikti teisinius išaiškinimus dėl pagrindinių kriterijų, kuriais grindžiamas jos strateginis požiūris į ES teisės vykdymo užtikrinimą, nuolat teikti Peticijų komitetui naujausią informaciją apie pažeidimų nagrinėjimo procedūrų eigą ir užtikrinti, kad Peticijų komitetas galėtų susipažinti su visais atitinkamais dokumentais apie „EU Pilot“ ir pažeidimų nagrinėjimo procedūras, taip pat teisėkūros iniciatyvas, kurios buvo pradėtos remiantis gautomis peticijomis; laikosi nuomonės, kad didesnis skaidrumas ir nuolat teikiama grįžtamoji informacija apie tai, kaip Komisija tvarko vykdomas pažeidimų nagrinėjimo procedūras, būtų naudingi veiksniai komitetui vykdant tolesnius veiksmus, susijusius su nebaigtomis nagrinėti peticijomis; palankiai vertina naujausią Komisijos iniciatyvą įtraukti peticijas į Komisijos pažeidimų registro paieškos sistemą; pabrėžia, kad svarbu, jog Komisija laiku atliktų su peticijomis susijusius tyrimus, atkreipdama dėmesį į teisių pažeidimus, darančius poveikį dideliam skaičiui ES piliečių ir gyventojų, ir, kai tinkama, konsultuotųsi su atitinkamu nacionaliniu ombudsmenu; reiškia susirūpinimą dėl to, kaip Komisija vykdo kai kurias prieš valstybes nares pradėtas pažeidimo nagrinėjimo procedūras, įskaitant procedūras, susijusias su daugelyje peticijų iškeltais klausimais; ragina Komisiją imtis visų būtinų priemonių, kad ji pradėtų valdyti pažeidimų nagrinėjimo procedūras skaidriau ir efektyviau, nes piliečiai šias procedūras gali suvokti kaip neskaidrias;


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 44, 45, 46 ir 47 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>8 dalis</Article>
	

	Pasiūlymas dėl rezoliucijos
	Pakeitimas

	8.	mano, kad siekiant pašalinti kliūtis, trukdančias nagrinėti tas peticijas, į kurias turi skubiai atsakyti ir reaguoti nacionalinės valdžios institucijos, būtina aktyviau bendradarbiauti valstybėms narėms ir Komisijai;
	8.	atkreipia dėmesį, kad, siekiant pašalinti kliūtis, trukdančias nagrinėti tas peticijas, į kurias turi skubiai atsakyti ir reaguoti nacionalinės valdžios institucijos, būtina glaudžiau ir aktyviau bendradarbiauti valstybėms narėms ir Komisijai; primena, kad vėluojantys valstybių narių atsakymai gali turėti įtakos tam, kad būtų laiku išspręsti piliečių iškelti klausimai, ir gali daryti neigiamą poveikį Sąjungos teisės pažeidimų sprendimui; pažymi, kad valstybės narės turėtų užtikrinti, jog į peticijas būtų atsakyta per nustatytą trijų mėnesių terminą; pabrėžia, kad geresnis koordinavimas ir dialogas padėtų veiksmingiau spręsti piliečiams rūpimus klausimus, užkirstų kelią nereikalingam vilkinimui ir padidintų peticijų proceso veiksmingumą;


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 55, 56 ir 57 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>16 dalis</Article>
	

	Pasiūlymas dėl rezoliucijos
	Pakeitimas

	16.	atkreipia dėmesį, kad pateikta ir aptarta daug peticijų, susijusių su piliečių susirūpinimu dėl tarp kai kurių valstybių narių iš naujo įvestų patikrinimų kertant sieną, kuriose atkreipiamas dėmesys į probleminį laisvo asmenų judėjimo Europos Sąjungoje ribojimą ir kitus aspektus, pvz., Šengeno erdvės plėtros privalumus ir trūkumus bei išlaidas nepriklausant Šengeno erdvei; šiuo atžvilgiu atkreipia dėmesį į Peticijų komiteto 2023 m. birželio 27 d. priimtą glaustą pasiūlymą dėl rezoliucijos dėl prisijungimo prie Šengeno erdvės ir 2023 m. liepos 18 d. surengtą viešąjį klausymą dėl Šengeno sienų (peticijos pateikėjų iškeltais klausimais) kartu su Piliečių laisvių, teisingumo ir vidaus reikalų komitetu;
	16.	atkreipia dėmesį, kad pateikta ir aptarta daug peticijų, susijusių su piliečių susirūpinimu dėl tarp kai kurių valstybių narių iš naujo įvestų patikrinimų kertant sieną, kuriose atkreipiamas dėmesys į probleminį laisvo asmenų judėjimo Europos Sąjungoje ribojimą ir kitus aspektus, pvz., Šengeno erdvės plėtros privalumus ir trūkumus bei išlaidas nepriklausant Šengeno erdvei; palankiai vertina svarbų Peticijų komiteto atliktą vaidmenį, visų pirma įvairias jo vykdytas veiklas, 2023 m. birželio 27 d. komitete priimtą trumpą pasiūlymą dėl rezoliucijos dėl prisijungimo prie Šengeno erdvės ir susijusią Parlamento rezoliuciją siekiant tvirtai remti Šengeno erdvės plėtrą į ją įtraukiant Rumuniją ir Bulgariją ir 2023 m. liepos 18 d. surengtą viešąjį klausymą dėl Šengeno sienų kartu su Piliečių laisvių, teisingumo ir vidaus reikalų komitetu; palankiai vertina vieningą Tarybos sprendimą, kad nuo 2025 m. sausio 1 d. abi šios šalys visapusiškai prisijungtų prie Šengeno erdvės ir galėtų visapusiškai naudotis pagrindinėmis ES bendrosios rinkos laisvėmis;


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 61 ir 63 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>20 dalis</Article>
	

	Pasiūlymas dėl rezoliucijos
	Pakeitimas

	20.	pabrėžia, kad svarbu patenkinti ES piliečių lūkesčius dėl aplinkos apsaugos, ir primygtinai ragina Komisiją kartu su valstybėmis narėmis užtikrinti tinkamą ES aplinkos srities teisės aktų įgyvendinimą;
	20.	pabrėžia, kad svarbu patenkinti ES piliečių lūkesčius dėl aplinkos apsaugos, ir primygtinai ragina Komisiją kartu su valstybėmis narėmis užtikrinti tinkamą ES aplinkos srities teisės aktų įgyvendinimą; atkreipia dėmesį į peticijas aplinkosaugos klausimais, kurios atspindi didėjantį visuomenės susirūpinimą dėl klimato kaitos padarinių ir reikalavimą, kad Komisija ir valstybės narės nuosekliai vykdytų galiojančius ES aplinkos teisės aktus;


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 69 ir 73 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>21 dalis</Article>
	

	Pasiūlymas dėl rezoliucijos
	Pakeitimas

	21.	akcentuoja svarbų Peticijų komiteto indėlį į neįgaliųjų teisių apsaugą, kurį atskleidžia ne vienos peticijos šia jautria tema nagrinėjimas; primena 2023 m. lapkričio 29 d. Peticijų komiteto surengtą kasmetinį praktinį seminarą dėl neįgaliųjų teisių; primena, kad pirmoji jo dalis visų pirma buvo apie tai, kaip neįgaliesiems sekėsi įveikti pastarųjų krizių (energijos kainų, karo, didelės infliacijos) iššūkius ir kaip ES priemonės jiems padėjo įveikti šias kliūtis, o antroje dalyje pagrindinis dėmesys buvo skirtas klausimui, kaip Europos institucijos sukūrė įtraukų bendravimą su neįgaliais piliečiais; taip pat šiuo atžvilgiu pabrėžia, kad 2023 m. lapkričio 29 d. Komitetas priėmė laiško forma išdėstytą nuomonę dėl Europos asmens su negalia kortelės ir Europos asmens su negalia automobilio statymo kortelės sukūrimo;
	21.	akcentuoja Peticijų komiteto įsipareigojimą apsaugoti asmenų su negalia teises; primena 2023 m. lapkričio 29 d. Peticijų komiteto surengtą kasmetinį praktinį seminarą dėl asmenų su negalia teisių; primena, kad pirmoji jo dalis visų pirma buvo apie tai, kaip asmenims su negalia sekėsi įveikti pastarųjų krizių (energijos kainų, karo, didelės infliacijos) iššūkius ir kaip ES priemonės jiems padėjo įveikti šias kliūtis, o antroje dalyje pagrindinis dėmesys buvo skirtas klausimui, kaip Europos institucijos sukūrė įtraukų bendravimą su piliečiais su negalia; taip pat šiuo atžvilgiu pabrėžia, kad 2023 m. lapkričio 29 d. komitetas priėmė laiško forma išdėstytą nuomonę dėl Europos asmens su negalia kortelės ir Europos asmens su negalia automobilio statymo kortelės sukūrimo; pakartoja, kad Komisija turėtų nagrinėti atvejus, kai nacionalinės valdžios institucijos atsisako pripažinti asmenų su negalia teises į socialinės apsaugos išmokas, taip palikdamos juos be būtinų priemonių savo pagrindiniams poreikiams patenkinti; atsižvelgdamas į tai, taip pat pabrėžia, kad būtina visapusiškai ir nuosekliai perkelti Europos prieinamumo aktą į nacionalinę teisę, ir ragina valstybes nares toliau nebevilkinti, nes tai pažeidžia asmenų su negalia teises; primena, kad Europos prieinamumo akto tikslas yra pagerinti bent 87 mln. asmenų su negalia gyvenimą, sudarant jiems palankesnes sąlygas naudotis, be kita ko, viešuoju transportu, bankininkystės paslaugomis, kompiuteriais, televizoriais, e. knygomis ir internetinėmis parduotuvėmis;


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisinis pakeitimas, pakeičiantis 70, 71 ir 75 pakeitimus</Compromise>
<DocAmend>Pasiūlymas dėl rezoliucijos</DocAmend>
<Article>22 dalis</Article>
	

	Pasiūlymas dėl rezoliucijos
	Pakeitimas

	22.	pabrėžia ypatingą apsaugos vaidmenį, kurį Peticijų komitetas atlieka Europos Sąjungoje įgyvendinant JT neįgaliųjų teisių konvenciją; atkreipia dėmesį į svarbų komiteto darbą, kurį jis šiuo metu atlieka ryšium su peticijomis klausimais dėl negalios; pažymi, kad 2023 m. peticijų dėl negalios skaičius šiek tiek sumažėjo, palyginti su ankstesniais metais, ypač su 2022 m., tačiau vis dėlto pabrėžia, kad jis yra beveik dvigubai didesnis nei 2021 m.; pažymi, kad galimybė naudotis viešuoju transportu ir įsidarbinti lieka tarp pagrindinių iššūkių, kuriuos tenka įveikti asmenims su negalia; pažymi, kad Peticijų komitetas ypatingą dėmesį skyrė prašymui, kad Europos neįgaliųjų statute būtų pripažintos autistiškų asmenų teisės; palankiai vertina tai, kad priimtas glaustas pasiūlymas dėl rezoliucijos dėl autistiškų asmenų teisių suderinimo, pabrėžiant poreikį gerinti jų galimybes gauti diagnozę, sveikatos priežiūrą, išsilavinimą, darbo vietą, tinkamo būsto prieinamumą ir jo suteikimą, veiksnumą ir visą gyvenimą trunkančią paramą bendruomenėje, kultūroje ir sporte;
	22.	taip pat pabrėžia ypatingą apsaugos vaidmenį, kurį Peticijų komitetas dėl savo gebėjimo išklausyti peticijas atlieka Europos Sąjungoje, kalbant apie JT asmenų su negalia teisių konvenciją, ir atkreipia dėmesį į svarbų komiteto vykdomą darbą nagrinėjant peticijas dėl su negalia susijusių klausimų; nors ir pažymi, kad 2023 m. peticijų dėl negalios skaičius šiek tiek sumažėjo, palyginti su 2022 m., vis dėlto pabrėžia, kad šis skaičius yra beveik dvigubai didesnis nei 2021 m.; taip pat atkreipia dėmesį į tai, kad pagrindiniais iššūkiais, su kuriais susiduria asmenys su negalia, išlieka diskriminacija, galimybė naudotis viešuoju transportu ir užimtumas, ir pabrėžia, kad komitetas ypatingą dėmesį skyrė prašymui, kad Europos asmenų su negalia statute būtų pripažintos autistiškų asmenų teisės; palankiai vertina tai, kad priimtas trumpas pasiūlymas dėl rezoliucijos dėl autistiškų asmenų teisių suderinimo, pabrėžiant poreikį gerinti jų galimybes gauti diagnozę, sveikatos priežiūrą, išsilavinimą, darbo vietą, prieinamas tinkamas sąlygas, veiksnumą ir visą gyvenimą trunkančią paramą bendruomenėje, be kita ko, kultūroje ir sporte; be to, atkreipia dėmesį į konkretų Peticijų komiteto vaidmenį užtikrinant vaikų ir jų tėvų teises ir pripažįsta, kad gauta daug peticijų dėl vaikų teisių, kurioms reikia ypatingo dėmesio ir veiksmų; atsižvelgdamas į tai, primena ES pagrindinių teisių chartijos nuostatas, ypač jos 24 straipsnį dėl vaiko teisių, kad kiekvienas vaikas turi galėti palaikyti asmeninius santykius ir tiesiogiai bendrauti su abiem savo tėvais, nebent tai prieštarautų vaiko interesams; taip pat pakartoja, kad autistiškų vaikų turinčios šeimos susiduria su rizika gauti neįrodytų, potencialiai žalingų ir neteisėtų gydymo būdų ir intervencijų pasiūlymų, kurie vaikams gali sukelti rimtą fizinę žalą;

	23a.	pabrėžia, kad Peticijų komitetas atliko itin svarbų darbą darbuotojų teisių apsaugos srityje; pabrėžia, kad po kelių šioje srityje gautų peticijų imtasi tolesnių veiksmų, pvz., diskutuota dėl terminuotų darbo sutarčių ir dėl Europos piliečių iniciatyvos, virtusios peticija „Geri drabužiai, teisingas darbo užmokestis“, kurioje akcentuota žalinga pasaulio drabužių ir avalynės pramonės darbuotojų padėtis, pateiktas Parlamento klausimas, į kurį atsakoma žodžiu, dėl mokytojų darbo sąlygų Europos Sąjungoje, taip pat paremtas šiuo klausimu gauta peticija; pakartoja, kad svarbu užtikrinti sąžiningas darbo sąlygas ir didesnę darbuotojų apsaugą ES, ir ragina valstybes nares bei Komisiją veiksmingai spręsti peticijose, susijusiose su darbo teisėmis ir profesinėmis sąjungomis, iškeltus susirūpinimą keliančius klausimus;

	26a.	primena, kad Peticijų komitetas, į kurį gali kreiptis visų 27 valstybių narių piliečiai klausimais, patenkančiais į Sąjungos veiklos sritį, turi europinį aspektą; mano, kad komitetui tenka ypatinga atsakomybė puoselėti šį europinį aspektą ir parodyti Europos vienybės ir integracijos pridėtinę vertę piliečiams bei toliau spręsti klausimus, susijusius su ES teisės pažeidimais, taip pat esamų ES teisės aktų nuostatų spragomis ir trūkumais; mano, kad laiku išvengus peticijų, pasižyminčių aiškia nacionaline kompetencija, ir, kai tinkama, pateikus išsamius paaiškinimus ir nurodymus dėl alternatyvių veiksmų krypčių, būtų galima prisidėti prie konstruktyvaus požiūrio ir aktyvesnio piliečių dalyvavimo; atsižvelgdamas į tai, mano, kad Europos Parlamentas turėtų dėti daugiau pastangų siekdamas propaguoti savo Peticijų komiteto vaidmenį ir darbą ir didinti visų ES piliečių informuotumą apie galimybę pateikti peticiją Europos Parlamentui; primena, kad dėl riboto komitetų posėdžiams skirto laiko dauguma peticijų nagrinėjamos taikant rašytinę procedūrą; atsižvelgdamas į tai primena, kad visos gautos peticijos, įskaitant peticijas tarptautinių reikalų srityje, turėtų būti nagrinėjamos užtikrinant reikiamą skaidrumą ir nešališkumą; laikosi nuomonės, kad atrenkant peticijas, kurios bus svarstomos komitete, turėtų būti atsižvelgiama į gautų peticijų geografinę ir politinę pusiausvyrą; be to, mano, kad geografinės pusiausvyros reikėtų siekti ir kasmet bei teisėkūros kadencijos metu rengiant komiteto apsilankymus faktų nustatymo tikslu;


Or. <Original>{EN}en</Original>
</Amend>
</RepeatBlock-Amend>
<PathFdR>AM\1317369LT.docx</PathFdR>		PE<NoPE>770.291</NoPE><Version>v01-00</Version>
LT	Suvienijusi įvairovę	LT
PE<NoPE>770.291</NoPE><Version>v01-00</Version>	12/13	<PathFdR>AM\1317369LT.docx</PathFdR>
LT
<PathFdR>AM\1317369LT.docx</PathFdR>	13/13	PE<NoPE>770.291</NoPE><Version>v01-00</Version>
		LT
image1.png




